|  |  |
| --- | --- |
| **MINISTERUL ECONOMIEI** |  |

MINISTERUL ECONOMIEI

DIRECȚIA POLITICI INDUSTRIALE ȘI COMPETITIVITATE

**GHIDUL SOLICITANTULUI**

***pentru instituirea schemei de ajutor de minimis "Sprijin acordat pentru implementarea Programului de creştere a competitivităţii produselor industriale"***

Acest document reprezintă un îndrumar pentru solicitanţii de ajutor de minimis în cadrul schemei de ajutor de minimis avândca obiectiv acordarea de granturi pentru implementarea de proiecte specifice Programului de creștere a competitivității produselor industriale.

Informaţii privind modul de completare a documentelor care urmează a fi depuse în temeiul acestei scheme de ajutor de minimis, precum şi toate condiţiile care trebuie îndeplinite în vederea încheierii contractului de finanțare se regăsesc în cuprinsul prezentului document şi pe site-ul Ministerului Economiei, la următoarea adresă: http://www.economie.gov.ro

Este necesară analizarea în prealabil a prevederilor prevăzute în *Hotărârea de Guvern nr. 1510/2008 privind aprobarea Mecanismului de acordare a sprijinului financiar de la bugetul de stat prin Programul de creştere a competitivităţii produselor industriale*, în ***Schema de ajutor de minimis "Sprijin acordat pentru implementarea Programului de creştere a competitivităţii produselor industriale"*** aprobată prin Ordinul ministrului economiei nr. 1294/2022 precum și a tuturor informaţiilor cuprinse în cadrul prezentului Ghid, precum şi a celorlalte date puse la dispoziţie pe site-ul precizat mai sus.

În perioada de validitate a schemei de ajutor de minimis, începând cu momentul publicării pe site-ul anterior menționat a anunțului referitor la perioada de înregistrare a cererilor de finanțare, Ministerul Economiei pune la dispoziţia solicitanţilor adresa electronică schema.compet@economie.gov.ro, prin intermediul căreia pot fi adresate întrebări, sesizări şi solicitări de clarificări, acestea urmând a fi soluţionate în cel mai scurt timp, în cazul în care nu sunt deja tratate în cadrul acestui Ghid şi pe site-ul precizat mai sus.

**CUPRINS**

Pagina

|  |  |
| --- | --- |
| **CAPITOLUL I – INFORMAŢII GENERALE** | 4 |
| 1. Obiectivul schemei de ajutor de minimis | 4 |
| 2. Bugetul schemei de ajutor de minimis | 4 |
| 3. Perioada de valabilitate a schemei de ajutor de minimis | 5 |
| 4. Sectoare de activitate eligibile | 5 |
| 5. Intensitatea și cumulul ajutorului de minimis | 5 |
| 6. Condiții de eligibilitate ale solicitantului | 6 |
| 7. Criterii de eligibilitate ale proiectelor | 9 |
| 8. Cheltuieli eligibile | 9 |
| 9. Modalitatea de derulare a schemei de ajutor de minimis | 14 |
| 10. Documente care trebuie să însoțească cererea de finanțare | 15 |
| **CAPITOLUL II – ACORDAREA AJUTORULUI DE MINIMIS** | 17 |
| 1. Etapele de evaluare a cererii de finanțare | 18 |
| 2. Soluţionarea cererii de finanțare | 19 |
| 3. Emiterea contractului de finanțare | 19 |
| 4. Respingerea cererii de finanțare | 19 |
| 5. Rambursarea cheltuielilor efectuate (plata tranșelor de ajutor de minimis) | 20 |
| **CAPITOLUL III – MONITORIZAREA SCHEMEI DE AJUTOR DE MINIMIS** | 21 |
| 1. Revocarea contractului de finanțare | 21 |
| 2. Recuperarea ajutorului de minimis | 22 |
| **Anexe** |  |
| Anexa nr. 1 – Cerere de finanțare | 23 |
| Anexa nr. 2 – Declarație pe propria răspundere cu privire la ajutorul de minimis | 25 |
| Anexa nr. 3 – Etapele proiectului | 26 |
| Anexa nr. 4 – Cerere de rambursare a cheltuielilor | 27 |
| Anexa nr. 5 – Raport tehnico-financiar (intermediar/ final) | 29 |
| Anexa nr. 6 – Centralizator de facturi | 30 |

|  |
| --- |
| **CAPITOLUL I – INFORMAŢII GENERALE** |

|  |
| --- |
| 1. **Obiectivul schemei de ajutor de minimis** |

Obiectivul prezentei scheme de ajutor de minimis constă în sprijinirea dezvoltării durabile a întreprinderilor cu activitatea principală industrie prelucrătoare, în sectoarele care se regăsesc în codurile CAEN 1310-3320 și/sau 3831-3832. Schema a fost instituită cu respectarea reglementărilor europene incidente, respectiv Regulamentul (UE) nr. 1407/2013 al Comisiei din 18 decembrie 2013 privind aplicarea art. 107 şi 108 din Tratatul privind funcționarea Uniunii Europene ajutoarelor de minimis, cu modificările și completările ulterioare, denumit în continuare Regulament.

Prezenta schemă de minimis finanțează următoarele activități:

a) implementarea şi certificarea sistemelor de management al calităţii şi/sau a sistemelor de management al mediului şi/sau schema de management de mediu şi audit - EMAS;

b) implementarea şi certificarea sistemelor de management al sănătăţii şi siguranţei ocupaţionale, a sistemelor de management pentru responsabilitate socială şi de igienă alimentară şi/sau a sistemelor de management al securităţii informaţiei;

c) dotarea şi/sau modernizarea laboratoarelor de testare şi etalonare existente, precum şi acreditarea acestora, după caz;

d) certificarea voluntară a produselor şi/sau obţinerea etichetei ecologice pentru produse;

e) asimilarea de tehnologii şi produse noi care se realizează de operatorii economici pentru valorificarea rezultatelor cercetărilor obţinute în cadrul programelor de cercetare dezvoltare finanţate din fonduri publice şi aplicarea invenţiilor autorilor români protejate de Oficiul de Stat pentru Invenţii şi Mărci;

f) efectuarea de analize de evaluare comparativă pentru activităţi din industria prelucrătoare în vederea realizării planurilor de restructurare-dezvoltare-viabilizare, a căror implementare va fi monitorizată;

g) organizarea şi amenajarea în incinta operatorilor economici, în spaţiile existente, de expoziţii şi/sau standuri de prezentare a produselor industriale;

h) înregistrarea şi protejarea pe piaţa externă a mărcilor, desenelor şi modelelor industriale româneşti.

|  |
| --- |
| 1. B**ugetul schemei de ajutor de minimis** |

Bugetul total estimat al schemei de ajutor minimis este de 30.000.000 lei.

Numărul estimat al beneficiarilor prezentei scheme este: 75

* Suma maximă acordată unui beneficiar din bugetul schemei este egală cu echivalentul în lei al sumei de 200.000 de euro, iar plata se va efectua eşalonat, în baza documentelor justificative, prevăzute la Capitolul II, pct.5 din prezentul ghid.
* Suma minimă alocată din bugetul schemei pentru un proiect este egală cu echivalentul în lei al sumei de 5.000 de euro.

Pentru verificarea încadrării în nivelul maxim al ajutorului de minimis exprimat în euro se utilizează cursul de schimb stabilit de Banca Naţională a României, valabil la data semnării contractului de finanţare.

|  |
| --- |
| 1. **Perioada de valabilitate a schemei de ajutor de minimis** |

Prezenta schemă de ajutor de minimis intră în vigoare la data de ..... şi **se aplică până la 31 decembrie 2023,** în limita bugetului alocat.

Plata ajutorului de stat se efectuează în perioada 2022-2027 în limita bugetului alocat schemei.

|  |
| --- |
| *Atenție!*  *Având în vedere că Regulamentul se aplică până la 31 decembrie 2023, conform art. 15 din schema de ajutor de minims, se pot încheia contracte de finanțare până la data de 31.12.2023, în perioada 2022-2027 efectuându-se plățile pentru contractele încheiate.* |

|  |
| --- |
| 1. **Sectoare de activitate eligibile** |

Prezenta schemă de ajutor de minimis se adresează întreprinderilor, inclusiv societăţilor cooperative, care activează în **sectoarele industriei prelucrătoare şi al recuperării materialelor**, conform **secţiunii C poziţiile 1310-3320,** sau/şi recuperarea materialelor, conform **secţiunii D poziţiile 3831-3832** din Clasificarea activităţilor din economia naţională (CAEN), precum şi entităţilor din infrastructura pentru evaluarea conformităţii produselor industriale, asociaţiilor profesionale şi patronatelor de ramură.

|  |
| --- |
| *Definiții:*   * *întreprindere - orice entitate care desfăşoară o activitate economică, indiferent de statutul juridic şi de modul de finanţare al acesteia, inclusiv entitățile nonprofit;* * *societate cooperativă – o asociaţie autonomă de persoane fizice şi/sau juridice, după caz, constituită pe baza consimţământului liber exprimat de acestea, în scopul promovării intereselor economice, sociale şi culturale ale membrilor cooperatori, fiind deţinută în comun şi controlată democratic de către membrii săi, în conformitate cu principiile cooperatiste, conform prevederilor Legii nr. 1/2005 privind organizarea şi funcţionarea cooperaţiei, republicată.* |

|  |
| --- |
| 1. **Intensitatea și cumulul ajutorului de minimis** |

Ajutorul de minimis este acordat sub formă de grant, din fonduri bugetare, prin bugetul Ministerului Economiei.

Intensitatea maximă a ajutorului de minimis acordat în cadrul acestei scheme de finanțare este de :

a) 50% de la bugetul de stat, din cheltuielile efectuate de beneficiari, pentru tipurile de proiecte care se încadrează în activităţile prevăzute la pct. 1 lit. a)-f);

b) 30% de la bugetul de stat, din cheltuielile efectuate de beneficiari, pentru tipurile de proiecte care se încadrează în activitatea prevăzută la pct. 1 lit. g);

c) 45% de la bugetul de stat, din cheltuielile efectuate de beneficiari, pentru tipurile de proiecte care se încadrează în activitatea prevăzută la pct. 1 lit. h), indiferent de beneficiar.

Suma totală a ajutoarelor de minimis primite de întreprinderea unică pe parcursul unei perioade de 3 ani fiscali, inclusiv anul fiscal în curs, fie din surse ale statului sau ale autorităţilor locale, fie din surse comunitare, nu depăşeşte echivalentul în lei a 200.000 euro și de 100.000 euro pentru beneficiarii care desfășoară activități de transport de mărfuri în contul terților sau contra cost.

|  |
| --- |
| ***Definiții:***  ***întreprindere unică*** *- include toate întreprinderile, între care există cel puţin una dintre relaţiile următoare:*  *1) o întreprindere deţine majoritatea drepturilor de vot ale acţionarilor sau ale asociaţilor unei alte întreprinderi;*  *2) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi.*  *3) o întreprindere are dreptul de a exercita o influenţă dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;*  *4) o întreprindere care este acţionar sau asociat al unei alte întreprinderi şi care controlează singură, în baza unui acord cu alţi acţionari sau asociaţi ai acelei întreprinderi, majoritatea drepturilor de vot ale acţionarilor sau ale asociaţilor întreprinderii respective.* |

Ajutorul de minimis nu se cumulează cu alte ajutoare de stat pentru aceleaşi cheltuieli eligibile sau cu ajutoarele de stat acordate pentru aceeaşi măsură de finanţare prin capital de risc, dacă un astfel de cumul ar depăşi intensitatea sau valoarea maximă relevantă a ajutorului stabilită pentru condiţiile specifice ale fiecărui caz de un regulament sau de o decizie de exceptare pe categorii adoptată de Comisia Europeană. Ajutoarele de minimis care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisia Europeană.

Ajutorul de minimis acordat prin prezenta măsură poate fi cumulatcu ajutoarele de minimis acordate în conformitate cu Regulamnetul (UE) nr. 360/2012 al Comisiei din 25 aprilie 2012 privind aplicarea articolelor 107 şi 108 din Tratatul privind funcţionarea Uniunii Europene în cazul ajutoarelor de minimis acordate întreprinderilor care prestează servicii de interes economic general, în limita plafonului stabilit în regulamentul respectiv.

|  |
| --- |
| 1. **Condiții de eligibilitate ale solicitantului** |

Pentru a beneficia de ajutorul de minimis solicitanții trebuie să îndeplinească cumulativ următoarele condiţii:

**a)** să fie persoane juridice cu sediul în România, înregistrate la registrul comerţului ca societăţi comerciale sau ca societăţi cooperative care îşi desfăşoară activitatea în România;

**b)** să realizeze profit din activitatea de exploatare, conform ultimei situaţii financiare anuale transmise şi înregistrate la administraţia teritorială a Ministerului Finanţelor;

**c)** să nu se afle în stare de insolvenţă, să nu aibă afacerile administrate de un judecător-sindic, să nu le fi fost impusă nicio restricţie asupra activităţii comerciale, să nu fie subiectul unor aranjamente între creditori sau să se afle într-o altă situaţie similară cu cele menţionate anterior, reglementate prin lege;

**d)** să nu înregistreze datorii restante la bugetul de stat, respectiv bugetele locale, atestate prin certificate fiscale; fac excepţie operatorii economici care beneficiază de înlesniri la plata obligaţiilor restante la bugetul de stat, acordate prin convenţii şi/sau ordine conform prevederilor legale, şi respectă termenele de plată, atestate prin certificate fiscale;

**e)** reprezentantul legal să nu fi fost supus unei condamnări în ultimii 3 ani de către nicio instanţă de judecată, din motive profesionale sau etic profesionale;

**f)** să nu se afle în dificultate conform art 2 pct. 18 din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;

**g)** întreprinderea unică să nu fi beneficiat în ultimii 2 ani fiscali şi în anul fiscal în curs, fie din surse ale bugetului de stat sau ale autorităţilor locale, fie din surse comunitare, de ajutor de minimis, care, cumulat cu suma solicitată în proiect, să depăşească echivalentul în lei a 200.000 euro și de 100.000 euro pentru beneficiarii care desfășoară activități de transport de mărfuri în contul terților sau contra cost;

**h)** să nu fi fost subiectul unei decizii a Comisiei Europene sau a Consiliului Concurenței de recuperare a unui ajutor de stat/de minimis sau, în cazul în care a făcut obiectul unei astfel de decizii, aceasta a fost deja executată şi creanţa integral recuperată, cu dobânzile și penalitățile aferente;

**i)** să deţină resursele financiare necesare asigurării cofinanţării pentru implementarea proiectului;

**j)** să realizeze produse prelucrate pentru care există piaţă asigurată;

**k)** să aibă structura organizatorică specializată pentru implementarea proiectului, pentru categoriile de activităţi prevăzute la pct. 1 [lit. a)](act:401671%2068199124) -[c)](act:401671%2068199126), din prezentul ghid;

**l)** să prezinte sinteza rezultatelor cercetărilor şi, după caz, copia brevetului eliberat de Oficiul de Stat pentru Invenţii şi Mărci şi să demonstreze avantajele aplicării industriale a acestora, pentru activităţile prevăzute la pct. 1 [lit. e)](act:401671%2068199128) din prezentul ghid;

**m)** să prezinte certificatul de înregistrare a mărcilor, desenelor şi a modelelor industriale de la Oficiul de Stat pentru Invenţii şi Mărci şi să demonstreze avantajele înregistrării acestora pe pieţele externe pentru proiectele aferente activităţii prevăzute la pct. 1 [lit. h)](act:401671%2068199131) din prezentul ghid ;

*Atenție:*

*Beneficiarii activităţilor menționate la pct.1 din prezentul ghid sunt următorii:*

*a) pentru activităţile de la lit. a) şi d) - întreprinderi mari şi societăţi cooperative;*

*b) pentru activităţile de la lit. b), e), g) și h) - microîntreprinderi, întreprinderi mici, mijlocii, mari şi societăţi cooperative;*

*c) pentru activităţile de la lit. c) - întreprinderi mari, societăţi cooperative mari şi entităţi din infrastructura conformităţii produselor industriale;*

*d) pentru activităţile de la lit. f) - toți beneficiarii menționați la lit a) b),c) precum şi asociaţii profesionale sau patronate de ramură.*

|  |  |
| --- | --- |
| *Atenție!*  *Proiectele pot să conţină una sau mai multe activităţi dintre cele prevăzute la pct.1, lit.a) -h).* | |
| *Precizări!*  *Conform art. 2, pct. 18 din* *Regulamentul (UE) nr. 651/2014, o* ***întreprindere este considerată a fi în dificultate*** *dacă se află în cel puțin una dintre următoarele situații:*  *(a) în cazul unei societăți cu răspundere limitată, atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris;*  *(b) în cazul unei societăți comerciale în care cel puțin unii dintre asociați au răspundere nelimitată pentru creanțele societății, atunci când mai mult de jumătate din capitalul propriu, astfel cum reiese din contabilitatea societății, a dispărut din cauza pierderilor acumulate;*  *(c) atunci când întreprinderea face obiectul unei proceduri colective de insolvență sau îndeplinește criteriile prevăzute de legislația națională pentru inițierea unei proceduri colective de insolvență la cererea creditorilor săi;*  *(d) în cazul unei întreprinderi care nu este un IMM, atunci când, în ultimii doi ani: (i) raportul datorii/capitaluri proprii al întreprinderii a fost mai mare de 7,5; și (ii) capacitatea de acoperire a dobânzilor calculată pe baza EBITDA a fost sub 1,0;*  *(e) întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.*  *În vederea verificării situației de la lit. (a):*   * *din bilanț se adună pierderea reportată, pierderea exercițiului financiar și alte elemente considerate ca făcând parte din fondurile proprii conform bilanțului (repartizarea profitului, acțiuni proprii, pierderi legate de instrumentele de capitaluri proprii); suma rezultată reprezintă totalul pierderilor;* * *totalul pierderilor se scade din totalul obținut prin adunarea primelor de capital cu rezervele din reevaluare, cu rezerve și cu alte elemente considerate ca făcând parte din fondurile proprii conform bilanțului (profitul exercițiului financiar, profitul reportat, câștiguri legate de instrumentele de capitaluri proprii);* * *dacă rezultatul este negativ se scade din valoarea capitalului subscris vărsat;* * *dacă rezultatul obținut este mai mic decât jumătate din valoarea capitalului subscris vărsat, întreprinderea este în dificultate.*   *În vederea verificării situației de la lit. (b):*   * *din bilanț se compară valoarea capitalurilor proprii totale din ultimul exercițiu financiar cu valoarea aceluiași indicator din exercițiul financiar anterior;* * *dacă capitalurile proprii s-au diminuat cu mai mult de jumătate față de exercițiul financiar anterior, întreprinderea este în dificultate.*   *În vederea verificării situației de la lit. (d):*  *pct. (i)*   * *din bilanț se adună total datorii care trebuie plătite într-o perioadă de până la 1 an cu total datorii care trebuie plătite într-o perioadă mai mare de 1 an;* * *rezultatul obținut se împarte la valoarea aferentă capitalurilor proprii;* * *se verifică dacă valoarea rezultată este mai mare de 7,5.*   *pct. (ii)*   * *din contul de profit și pierdere valoarea însumată a profitului net cu cheltuielile cu taxe și impozite, cu cheltuielile cu dobânzi și cu cheltuielile cu amortizarea se raportează la cheltuielile* cu dobânzi; * *se verifică dacă rezultatul se situează sub valoarea 1,0.*   *Dacă ambele condiții sunt îndeplinite cumulativ pe ultimele două exerciții financiare, întreprinderea este în dificultate.*  *În sensul celor de mai sus, solicitanții vor transmite, în copie, situațiile financiare anuale aprobate corespunzătoare ultimelor 2 exerciții financiare încheiate.*  *Situațiile financiare anuale aprobate trebuie să conțină:*  *Situația activelor, datoriilor și capitalurilor proprii – Formularul 10;*  *Contul de profit și pierdere – Formularul 20;*  *Date informative – Formularul 30;*  *Situația activelor imobilizate – Formularul 40;*  *Dovada depunerii acestora la Agenția Națională de Administrare Fiscală (ANAF).* |

|  |
| --- |
| 1. **Criterii de eligibilitate ale proiectelor** |

Pentru a fi eligibil în cadrul prezentei scheme de ajutor de minimis, un proiect trebuie să îndeplinească cumulativ următoarele criterii:

a) să se încadreze în categoriile de activităţi prevăzute la pct.1;

b) să conţină etapele proiectului, precum şi structura de finanţare pe etape;

c) să asigure implementarea proiectului în maximum 24 de luni de la încheierea contractului de finanţare;

d) să prezinte elementele care fundamentează rezultatele estimate la finalizarea proiectului;

e) dimensiunea finanţării solicitate, pentru activităţile menţionate la pct.1, trebuie să se încadreze în următoarele limite, din totalul cheltuielilor eligibile, respectiv:

- 50% din cheltuielile eligibile efectuate de beneficiari de la bugetul de stat, şi 50% cofinanţare din surse proprii ale beneficiarilor, pentru tipurile de proiecte care se încadrează în activităţile prevăzute la pct.1 lit. a) - f);

- 30% din cheltuielile eligibile efectuate de beneficiari de la bugetul de stat şi 70% cofinanţare din surse proprii ale beneficiarilor pentru tipurile de proiecte care se încadrează în activitatea prevăzută la pct.1 lit. g);

- 45% din cheltuielile eligibile efectuate de beneficiari de la bugetul de stat şi 55% cofinanţare din surse proprii ale beneficiarilor, pentru tipurile de proiecte care se încadrează în activitatea prevăzută la pct.1 lit. h).

|  |
| --- |
| 1. **Cheltuieli eligibile** |

Programul finanţează cheltuielile eligibile, aferente activităților menţionate la pct. 1, numai pentru activităţile şi echipamentele legate direct de obiectivul proiectului, astfel:

**1.** Pentru proiectele privind **implementarea şi certificarea sistemului de management al calităţii** (conformarea cu SR EN ISO 9001:2015 şi IATF 16949:2016) se finanțează:

a) instruirea personalului în domeniul calităţii, cursuri autorizate pentru reprezentantul/reprezentanţii managementului pentru calitate, auditorul/auditorii intern/interni şi personalul implicat;

b) consultanţă pentru elaborarea manualului calităţii şi/sau a procedurilor şi implementarea sistemului pe niveluri;

c) achiziționare tehnică de calcul, soft şi hard pentru urmărire, aparatură şi dispozitive de măsurare, control şi monitorizare a proceselor şi produselor;

d) cheltuieli aferente activităţii de evaluare şi certificare a sistemului, în baza contractului încheiat cu organismul de certificare acreditat.

**2.** Pentru proiectele privind **implementarea şi certificarea sistemului de management de mediu** (conformarea cu SR EN ISO 14001:2015) se finanțează:

a) analiza situaţiei actuale, instruirea personalului în domeniul managementului de mediu, cursuri autorizate pentru reprezentantul/reprezentanţii managementului de mediu, auditorul/auditorii intern/interni şi personalul implicat;

b) consultanţă pentru elaborarea manualului şi/sau procedurilor şi implementarea sistemului pe niveluri;

c) achiziționare tehnică de calcul, soft şi hard pentru urmărire, aparatură şi dispozitive de măsurare, control, monitorizare şi analiză a emisiilor, precum şi echipamente pentru rezolvarea problemelor de mediu, în baza Programului de conformare stabilit de Agenţia teritorială de mediu, ca parte integrantă a autorizaţiei de mediu;

d) cheltuielile aferente activităţii de evaluare şi certificare a sistemului, în baza contractului încheiat cu organismul de certificare acreditat.

|  |
| --- |
| ***Atenție!***   * *Nu se finanţează aparatură de supraveghere audio/video.* * *În cadrul activităţii de consultanţă nu se acordă finanţare de la bugetul de stat pentru selecţia certificatorului şi auditul de precertificare.* * *Nu se finanţează alte cheltuieli ulterioare obţinerii certificatului, inclusiv taxa de utilizare a siglei certificatorului pentru primul an de la certificare.* |

**3.** Pentru proiectele privind **schema de management şi audit EMAS** conforme cu legislaţia europeană şi naţională în domeniu, respectiv Regulamentului (CE) nr. 1.221/2009 privind participarea voluntară a organizaţiilor la un sistem comunitar de management de mediu şi audit (EMAS) şi de abrogare a Regulamentului (CE) nr. 761/2001 şi a deciziilor 2001/681/CE şi 2006/193/CE ale Comisiei, Hotărârea Guvernului nr. 57/2011 privind stabilirea unor măsuri pentru asigurarea aplicării prevederilor Regulamentului (CE) nr. 1.221/2009 şi Ordinul ministrului mediului şi pădurilor nr. 2.086/2011 pentru aprobarea Procedurii de înregistrare în sistemul comunitar de management de mediu şi audit – EMAS, se finanțează:

a) costurile pentru îndeplinirea cerinţelor în vederea obţinerii înregistrării EMAS şi de verificare şi validare a informaţiilor de către verificatorii de mediu în procesul de evaluare a performanţelor de mediu ale organizaţiei;

b) costurile pentru obţinerea înregistrării EMAS acordate de către Comitetul Consultativ EMAS.

**4**. Pentru proiectele privind **implementarea şi certificarea sistemelor de management al sănătăţii şi siguranţei ocupaţionale, a sistemelor de management pentru responsabilitate socială şi de igienă alimentară şi/sau a sistemelor de management al securităţii informaţiei–SMSI-**(conformarea cu SR ISO 45001:2018 şi SR ISO IEC 27002:2022) se finanțează:

a) efectuarea analizei situaţiei actuale, instruirea personalului în domeniul managementului specific, cursuri autorizate pentru reprezentantul/reprezentanţii managementului de sistem, auditorul/auditorii intern/interni şi personalul implicat;

b) consultanţă pentru elaborarea manualului şi/sau a procedurilor şi implementarea sistemului pe niveluri;

c) achiziționare tehnică de calcul, soft şi hard pentru urmărire;

|  |
| --- |
| *De exemplu, se pot finanța:*  *sisteme de calcul integrate, calculatoare, servere, periferice (imprimante, multifuncţionale, scanere, plotere), structura reţea (cablistică, swich-uri, routere) şi sisteme de operare şi protecţie, softuri dedicate, soft şi hard pentru urmărire şi supraveghere, după caz: camere video, sisteme de supraveghere şi control acces, sisteme şi programe de protecţie, sisteme de monitorizare şi stocare a datelor de acces (pe diverse suporturi), numai în cazul SMSI;* |

d) cheltuielile aferente activităţii de evaluare şi certificare a sistemului, în baza contractului încheiat cu un organism de certificare acreditat ;

e) efectuarea unor **dotări specifice** privind încadrarea întreprinderii în cerinţele standardelor respective.

|  |
| --- |
| *Precizări :*  ***Dotările specifice*** *pentru care se acordă fonduri de la buget constau în:*  ***(1). Reabilitarea instalaţiei electrice de iluminat în spaţiile existente:***  *- lucrări de reabilitare a instalaţiei de iluminat interior şi/sau completarea instalaţiei de iluminare locală pentru operaţiile care necesită acest lucru şi achiziţionarea de materiale auxiliare specifice: cabluri, cleme, comutatoare, întrerupătoare, tablouri pentru siguranţe, prize, corpuri de iluminat etc.*  ***(2). Asigurarea ventilaţiei în spaţiile existente:***  *- dotarea cu instalaţii de exhaustare locală şi/sau centralizată pentru absorbţia vaporilor, prafului sau altor noxe specifice fiecărui loc de muncă şi accesoriile necesare pentru punerea în funcţiune a acestora;*  *- dotarea cu instalaţii de ventilare şi neutralizare a noxelor, tubulatură şi accesoriile necesare pentru punerea în funcţiune a acestora;*  *- dotarea instalaţiilor cu filtre de reţinere a noxelor (praf, compuşi volatili etc.).*  ***(3). Asigurarea temperaturii optime în spaţiile existente:***  *- lucrări de izolare termică a spaţiilor de lucru;*  *- lucrări de reabilitare a spaţiilor de producţie: compartimentări cu materiale uşoare, pardoseli, zugrăveli, vopsiri, reparaţii tencuieli, reparaţii tavane, amenajări plafoane false pentru protecţia elementelor sub tensiune şi a tubulaturii de ventilaţie şi de absorbţie a noxelor*, *reparaţii hidroizolaţii şi termoizolaţii acoperiş hale de producţie şi materialele auxiliare necesare (ex.: astereală, jgheaburi, burlane, guri de scurgere, deflectoare etc.);*  *- instalaţie de încălzire: centrală termică şi/sau cazane ce utilizează diverşi combustibili, panouri solare, radiatoare şi alte aparate pentru încălzirea spaţiilor şi furnizarea apei calde menajere, accesoriile necesare pentru punerea în funcţiune;*  *- instalaţii de climatizare şi accesoriile şi materialele auxiliare necesare pentru punerea în funcţiune a acestora;*  *- achiziţionarea şi montarea de tâmplărie termoizolantă.*  ***(4). Lucrători cu dizabilităţi:***  *La organizarea locurilor de muncă unde exista lucrători cu dezabilităţi trebuie să se ţină seama de prevederile legale specifice acestora.*  *Această prevedere se aplică în special în ceea ce priveşte amenajările : uşile, căile de acces, scările, duşurile, chiuvetele, WC-urile şi posturile de lucru utilizate sau ocupate direct de lucrătorii cu dizabilităţi.* |

|  |
| --- |
| ***Atenție!***  *La stabilirea termenelor de realizare a certificării, se va lua în considerare că între finalizarea etapei de implementare şi cea de certificare sunt necesare cel puţin 3 luni.* |

**5.** Pentru proiectele privind **dotarea laboratorului şi/sau modernizarea laboratoarelor de testare şi etalonare existente** se finanțează cheltuieli privind**:**

**a)** achiziţionarea şi instalarea de instrumente, echipamente şi aparatură pentru determinări specifice produselor şi activităţilor realizate, inclusiv echipamente IT şi programe informatice specifice, achiziţionarea de mobilier specific laboratoarelor, precum și cursuri specializate pentru utilizarea echipamentelor achiziţionate;

|  |
| --- |
| ***Precizări :***   * ***dotarea laboratorului:*** *achiziţionarea şi instalarea de instrumente, echipamente şi aparatură de laborator pentru determinări specifice produselor şi activităţilor realizate, inclusiv echipamente IT şi programe informatice specifice, achiziţionarea de mobilier specific laboratoarelor inclusiv nişe şi/sau instalaţii de climatizare ;* * ***modernizarea laboratorului****: compartimentări cu materiale uşoare în spaţii existente, tencuieli interioare, zugrăveli, placări cu gresie şi faianţă, izolaţii inclusiv tâmplărie termoizolatoare , climatizare, instalaţii interioare şi/sau reţele locale aferente funcţionării laboratorului (apă, aer, gaze, electricitate, căldură);* |

b) cheltuieli pentru obţinerea de acorduri, avize, autorizaţii;

c) conformarea cu cerinţele standardului SR EN ISO /IEC 17025:2018 în cazul în care se doreşte acreditarea laboratorului, consultanţă pentru elaborarea documentaţiei, cheltuieli aferente acreditării în baza contractului încheiat cu organismul de acreditare (dacă este cazul).

|  |
| --- |
| ***Precizări :***   * *Nu se finanţează de la bugetul de stat lucrări de modernizare decât întreprinderilor care dovedesc proprietatea spaţiilor unde sunt amplasate laboratoarele, cât şi faptul ca nu sunt grevate de sarcini.* |

|  |
| --- |
| ***Atenție!***  *În cazul în care proiectul prevede pe lângă dotare/modernizare şi acreditarea laboratorului se va avea în vedere că durata de obţinere a certificatului de acreditare este de minim 10 luni de la data semnării contractului cu organismul naţional de acreditare RENAR.* |

**6.** Pentru proiectele privind **certificarea voluntară a produselor şi/sau obţinerea etichetei ecologice pentru produse** se finanțează:

a) costuri legate de încercări de laborator efectuate în vederea certificării;

b) costul produselor supuse verificării în scopul certificării, atunci când în timpul testării produsele sunt distruse;

c) achiziționarea tehnicii de calcul necesară producţiei, reglării şi verificării produselor şi echipamentelor supuse verificărilor de certificare;

d) testarea produselor în vederea îndeplinirii criteriilor de acordare a etichetei ecologice pe grupe de produse - analize, teste şi alte încercări necesare (pentru produsele a căror procedură de acordare a etichetei ecologice este stabilită prin legislaţia europeană şi naţională), inclusiv costul produselor supuse verificării, dacă acestea sunt distruse în timpul testării

e) consultanţă pentru elaborarea documentelor, tarife pentru obţinerea dreptului de utilizare a etichetei ecologice;

f) cheltuieli legate de activitatea de evaluare şi certificare a produselor aflate în fabricaţie, în baza contractului încheiat cu organismul de certificare acreditat.

**7.** Pentru proiectele privind **asimilarea de tehnologii şi produse noi care se realizează de operatorii economici pentru valorificarea rezultatelor cercetărilor obţinute în cadrul programelor de cercetare-dezvoltare finanţate din fonduri publice şi aplicarea invenţiilor autorilor români protejate de Oficiul de Stat pentru Invenţii şi Mărci** se finanțează:

a) asimilarea de tehnologii şi produse noi, achiziţionarea de echipamente, componente/subansamble şi/sau materiale, precum şi costurile cu manopera pentru realizarea de echipamente şi/sau instalaţii;

b) cheltuieli de construcţii - montaj pentru echipamente şi/sau instalaţii necesare asimilării de tehnologii şi produse noi;

c) asistenţa tehnică pentru asimilarea de tehnologii şi produse noi, costuri privind testările şi punerea în funcţiune.

|  |
| --- |
| *Precizări:*  *Se finanțează inclusiv :*   * *materii prime şi materiale pentru realizarea prototipurilor şi pentru încercări de reglare, ajustare şi realizare produs, după caz;* * *cheltuieli legate de certificarea produselor realizate, în cazul în care certificarea se încadrează în domeniul voluntar.* |

**8.** Pentru proiectele privind **efectuarea de analize de evaluare comparativă pentru activităţi din industria prelucrătoare în vederea realizării planurilor de restructurare-dezvoltare-viabilizare, a căror implementare va fi monitorizată**, se finanțează:

a) activităţi de documentare şi pregătirea datelor;

b) consultanţă cu firme specializate în întocmirea analizelor, dacă este cazul.

|  |
| --- |
| ***Atenție !***  *În cazul acestei activităţi aprobarea plăţii analizelor efectuate se va realiza numai după avizarea de către conducerea Direcției Politici Industriale și Competitivitate a planurilor de restructurare-dezvoltare-viabilizare rezultate ca urmare a analizei efectuate.* |

**9.** Pentru proiectele privind **organizarea şi amenajarea în incinta operatorilor economici, în spaţiile existente, de expoziţii şi/sau standuri de prezentare a produselor industriale** se finanțează:

a) pregătirea spaţiului de expunere existent, organizarea şi amenajarea standurilor de prezentare;

b) prezentarea produselor: mobilier specific, videoproiector, ecran.

|  |
| --- |
| *Precizări:*   * *Se finanţează lucrări şi/sau instalaţii întreprinderilor care dovedesc proprietatea spaţiilor unde se organizează expoziţiile, inclusiv lipsa de sarcini a acestora*. |

**10.** Pentru proiectele privind **înregistrarea şi protejarea pe piaţa externă a mărcilor, desenelor şi modelelor industriale româneşti** se finanțează cheltuieli legate de activităţile de înregistrare a mărcilor, desenelor şi modelelor industriale româneşti pe diverse pieţe.

|  |
| --- |
| ***Atenție!***   * *Acţiunile de certificare sistem şi/sau produse, precum și cele de acreditare ale laboratoarelor se considera finalizate când se prezintă copia certificatului; aceasta trebuie să conţină menţiunea “Conform cu originalul”, semnătura împuternicitului legal.* * *Nu se acordă fonduri de la buget pentru întocmirea dosarelor de licitaţie, analiza şi/sau selecţia ofertelor, activităţi de cercetare şi proiectare.* * *Facturile cuprind numai cheltuielile eligibile aferente realizării proiectului, în caz contrar acestea nu sunt decontate.* |

|  |
| --- |
| ***Precizare:***  *Toate cheltuielile eligibile sunt considerate fără TVA.* |

|  |
| --- |
| 1. **Modalitatea de derulare a schemei de ajutor de minimis** |

Administrator al schemei de ajutor de minimis este Ministerul Economiei, prin Direcția Politici Industriale și Competitivitate, pentru gestionarea fondurilor destinate Programului de creștere a competitivității produselor industriale.

Procedura de implementare şi derulare a schemei de ajutor de minimis se desfăşoară după cum urmează:

**a)** lansarea cererii de propuneri de proiecte;

**b)** primirea şi înregistrarea cererilor de finanţare;

**c)** verificarea administrativă, respectiv conformitatea cererilor şi a documentelor însoţitoare;

**d)** verificarea eligibilităţii beneficiarilor şi proiectelor, în ordinea înregistrării acestora la registratura Ministerului Economiei;

**e)** selecţia proiectelor de către Comisie;

**f)** informarea în scris a întreprinderilor beneficiare cu privire la valoarea ajutorului de minimis acordat şi caracterul de minimis al acestuia, în baza prezentei scheme de ajutor de minimis, elaborată în conformitate cu prevederile Regulamentului;

**g)** întocmirea şi semnarea contractelor de finanţare;

**h)** demararea implementării proiectelor;

**i)** depunerea cererii/cererilor de rambursare, însoţită/însoţite de documentele justificative pentru etapa/etapele efectuată/efectuate;

**j)** acordarea finanţării nerambursabile - se face de către Direcţia Politici Industriale şi Competitivitate şi Direcţia Economică, numai pe bază de documente justificative şi după verificarea cheltuielilor;

**k)** monitorizarea derulării proiectelor conform prevederilor contractuale;

**l)** verificarea la beneficiari a implementării proiectelor, conform contractelor de finanțare semnate.

|  |
| --- |
| 1. **Documente care trebuie să însoţească cererea de finanțare** |

Pentru a beneficia de ajutorul acordat prin prezenta schemă de ajutor de minimis, solicitantul depune la registratura Ministerului Economiei o cerere de finanţare, întocmită conform modelului prevăzut în anexa nr. 1 la prezentul ghid, însoţită de următoarele documente:

* + - 1. **a) certificat constatator extins, în cazul microîntreprinderilor, întreprinderilor mici, mijlocii și mari,** societăților cooperative, eliberat cu cel mult 10 zile lucrătoare înainte de data înregistrării cererii de finanțare, fie în original, emis de Oficiul Registrului Comerţului de pe lângă tribunalul unde îşi are sediul întreprinderea, fie electronic, cu informații obținute de pe portalul de servicii al Oficiului Național al Registrului Comerțului;

b) certificatul de înscriere în Registrul Asociațiilor și Fundaților, conform Ordonanței nr. 26/2000, cu modificările și completările ulterioare, în cazul asociaţiilor profesionale

c) certificatul de înscriere în registrul special de evidență al judecătoriei conform Legii nr. 62/2011, cu modificările și completările ulterioare, în cazul patronatelor de ramură;

* + - 1. **certificat de atestare fiscală** privind îndeplinirea obligaţiilor de plată la **bugetul general** consolidat;

|  |
| --- |
| *Atenție!*  *Pentru verificarea îndeplinirii condiției de eligibilitate prevăzută la pct. 6 lit. d) , respectiv faptul că întreprinderea nu înregistrează debite restante la bugetul de stat, certificatul de atestare fiscală trebuie să:*  *- fie valabil la data înregistrării cererii de finanțare;*  *- fie ataşat în original.*  *Se va avea în vedere să nu figureze sume de plată la Secţiunea A\* – Obligaţii de plată, care cuprinde:*  *- totalul obligaţiilor fiscale principale şi sumele stabilite de alte organe competente şi transmise spre recuperare ANAF, exigibile la datele prevăzute de art. 112 din Codul de Procedură fiscală*  *- totalul obligaţiilor fiscale accesorii, exigibile la datele prevăzute de art. 12 din Codul de Procedură fiscală.*  *\* Cu excepţia sumelor aflate în compensare cu sumele de rambursat/restituit din secţiunea B.* |

* + - 1. **certificat de atestare fiscală** privind îndeplinirea obligaţiilor de plată către **bugetul local** pentru unitatea sau punctul de lucru, după caz, unde se implementează proiectul;

|  |
| --- |
| ***Atenție!***  *Pentru verificarea îndeplinirii criteriului de eligibilitate prevăzut la pct. 6 lit. d), respectiv faptul că întreprinderea nu înregistrează debite restante la bugetele locale, certificatul de atestare fiscală trebuie să:*  *- fie valabil la data înregistrării cererii de finanțare;*  *- fie ataşat în original.* |

* + - 1. **situații financiare anuale** aprobate pentru ultimul exercițiu financiar încheiat;

|  |
| --- |
| ***Precizare:***  *Se vor atașa Formularele 10, 20, 30 și 40 și dovada depunerii acestora la ANAF.* |

* + - 1. **Actele de proprietate** asupra spaţiilor, în copie certificată de solicitant - pentru activităţile de la pct.1 lit. b) şi c) (numai pentru lucrări de modernizare a spaţiilor) şi g) (în cazul amenajării incintei/lor de expunere).
      2. **Extras de carte funciară,** în original, din care să rezulte că spaţiile aflate în proprietate sunt libere de sarcini - pentru activităţile de la pct.1 lit. b) şi c) (numai pentru lucrări de modernizare a spaţiilor) şi g) (în cazul amenajării incintei/lor de expunere).
      3. **Declaraţie pe propria răspundere** privind ajutoarele de minimis, întocmită conform modelului din anexa nr. 2 la prezentul ghid.

|  |
| --- |
| *Precizare****:***  *În cazul în care valoarea totală a ajutoarelor de minimis acordate unei întreprinderi unice pe o perioadă de trei ani fiscali consecutivi, cumulată cu valoarea alocării financiare acordate în conformitate cu prevederile prezentei scheme, depășește plafoanele de minimis menționate mai*  *sus, operatorul economic solicitant poate beneficia de prevederile schemei, doar dacă, întreprinderea alege între reducerea valorii ajutorului solicitat astfel încât să se încadreze în plafon, sau rambursarea totală sau parțială a ajutorului anterior obținut, pentru a fi respectat plafonul de minimis.* |

* + - 1. Structura organizatorică specializată pentru implementarea proiectului (ex: copie organigramă, declaraţie pe propria răspundere, fişe de post, contracte de muncă, care să ateste calificarea necesară, etc.) în cazul proiectelor care vizează activităţile prevăzute la pct.1 lit. a)-c);
      2. Dovada că rezultatele cercetării sunt ale unor unităţi de cercetare-dezvoltare româneşti finanţate din fonduri publice şi/sau prezentarea invenţiilor autorilor români protejate de către OSIM (pentru activităţile de la pct.1 lit. e) cu demonstrarea avantajelor aplicării industriale ale acestora.
      3. Copii ale Certificatelor de înregistrare a mărcilor, desenelor şi modelelor industriale înregistrate la OSIM, când este cazul. Solicitantul trebuie să demonstreze avantajele înregistrării acestora pe pieţele externe pentru proiectele aferente activităţii prevăzute la pct.1 lit. h)
      4. **Prezentarea proiectului** (cel mult 10 pagini) şi documentele care atestă  îndeplinirea criteriilor de eligibilitate conform pct. 6 la prezentul ghid.

|  |
| --- |
| *Precizări:*  a) *Scurtă prezentare a solicitantului:*  *- sediul solicitantului şi al sucursalelor/punctelor de lucru unde urmează să se implementeze proiectul;*  *- structura capitalului social (% privat, % stat, % cooperatist etc.)*  *- cifra de afaceri aferentă ultimului exercițiului financiar încheiat;*  *- număr de salariaţi la data depunerii cererii de finantare;*  *- obiect principal de activitate şi alte activităţi efectiv desfăşurate;*  *- capacităţi de producţie şi structura acestora;*  *- dotări existente, metode de încercare şi standadele/normele aplicabile (în cazul cererii pentru dotări de laborator).*  *b) Scurtă descriere a activităţii desfășurate: produse realizate, evoluţia producţiei fizice, poziţia (sau cota de piaţă) intreprinderii pe piaţa (concurenţa, piaţa prezentă şi de perspectivă). - 1-2 pagini.*  *c) Încadrarea proiectului în categoria de activități eligibile precizate la pct. 1 din schemă.*  *d) Titlul şi obiectivele proiectului – justificarea și necesitatea realizării obiectivelor proiectului.*  *e) Prezentarea rezultatelor estimate la finalizarea proiectului.*  *f) Etapele de implementare ale proiectului, costurile aferente acestora şi sursele de finanţare (proprii şi buget) conform modelului din anexa nr. 3* *la prezentul ghid.* |

|  |
| --- |
| *Atenţie:*   * *Sumele menţionate în anexa nr. 3 din cadrul proiectului nu includ TVA; de asemenea nu sunt finanţate: comisioane, taxe, taxe vamale şi cheltuieli de transport.* * *În proiect vor fi precizate valorile estimate ale tuturor achiziţiilor şi lucrărilor, inclusiv preţurile unitare ale acestora, iar în anexa nr. 3 a acestuia vor fi menţionate distinct valorile acestora.* * *Pentru toate aparatele, echipamentele, dispozitivele etc. propuse a fi achiziţionate se vor prezenta principalele caracteristici tehnice care le individualizează şi se va justifica necesitatea achiziţionării acestora; Este posibilă achiziţionarea unui aparat, echipament, dispozitiv superior din punct de vedere tehnic, destinat aceluiaşi scop, cu încadrarea în suma aprobată din contract.* * *In cazul lucrărilor se va preciza necesitatea acestora;* * *În cazul aparaturii, instrumentelor, echipamentelor, dispozitivelor de măsurare pentru dotarea laboratoarelor şi a celor pentru implementarea şi certificarea SMC, SMM, ISO TS şi sistem integrat etc. se va menţiona clasa de precizie sau precizia de măsurare.* * *În cazul proiectelor în care sunt solicitate lucrări de reabilitare/modernizare a unor spaţii vor fi anexate, în mod obligatoriu, schiţe cotate în care să fie prezentate dimensiunile acestora;* * *Nu se finanţeaza de la buget echipamente destinate activităţilor productive (cu excepţia celor destinate asimilării de tehnologii şi produse noi), telefoane, faxuri, aparatură audio video (cu excepţia activităţilor de organizare de expoziţii, a amenajării sălilor de instruire, în cadrul punctului 4 şi a activităţilor pentru implementarea sistemelor de management al securităţii informaţiei) şi consumabile.* * *Toate produsele achiziționate trebuie să fie noi. Beneficiarii, după primirea notificării de acceptare a contractului de finanţare din partea Ministerului Economiei, pot demara procedura de contractare pentru achiziţionarea de servicii/produse/lucrări necesare proiectului (oferte, pregătirea procedurii de licitaţie , etc., dar contractele, facturile şi plăţile vor trebui să aibă date ulterioare încheierii contractului cu Ministerului Economiei).* * *În cazul în care proiectul cuprinde mai multe activităţi din tipurile prevăzute la pct. 1 se vor întocmi anexe separate pentru tipurile respective (4a, 4b, 4c, etc.) prezentându-se şi totalul general al proiectului.* |

* + - 1. Opis cu documentele transmise.

|  |
| --- |
| **CAPITOLUL II – ACORDAREA AJUTORULUI DE MINIMIS** |

Deschiderea sesiunii și perioada de depunere a cererilor de finanțare/proiectelor va fi anunțată pe site-ul Ministerului Economiei .

În vederea obținerii finanțării, solicitanții trebuie să transmită Ministerului Economiei cererea de finanțare însoțită de documentele prevăzute la pct. 9 din Capitolul I al prezentului ghid.

|  |
| --- |
| *Atenție!*  *Solicitantul depune, direct sau prin poştă (servicii de curierat) cu confirmare de primire, la Registratura Ministerului Economiei din calea Victoriei nr. 152 sector 1 Bucureşti, cererea de finanțare (anexa 1 la prezentul Ghid) însoţită de documentele justificative necesare pentru evaluare într-un exemplar pe suport de hârtie și în format electronic de tip memory stick. Pe plic se va menționa Direcția Politici Industriale și Competitivitate-*  *Programul de creştere a competitivităţii produselor industriale.*  *Înregistrarea cererilor de finanţare se realizează doar în intervalul sesiunilor de 30 de zile lucrătoare, comunicate pe site-ul Ministerului Economiei.*  *Anunțul privind deschiderea sesiunilor se va realiza cu cel puțin* *10 zile lucrătoare înainte de deschiderea sesiunilor.*  *Cererile de finanțare înregistrate în afara sesiunilor se restituie solicitanților.* |

|  |
| --- |
| 1. **Etapele de evaluare a cererii de finanțare** |

1. **Etapa de verificare a conformităţii documentelor care cuprinde:**

* înregistrarea cererii de finanțare;
* verificarea dosarului din punct de vedere al conformităţii documentelor necesare încheierii contractului de finanțare.

Pentru a se asigura conformitatea documentelor se verifică toate documentele care trebuie să însoţească cererea de finanțare, prevăzute la Capitolul I, pct. 9, ținând cont de precizările și atenționările inserate.

1. **Etapa verificării îndeplinirii condiţiilor de eligibilitate pentru solicitanţi și a criteriilor de eligibilitate a proiectelor, conform HG nr. 1510/2008 și a prezentului ghid, care cuprinde:**

* analiza de către Ministerul Economiei a cererii de finanțare, a documentelor anexate acesteia și a condițiilor de eligibilitate;
* solicitarea de informaţii şi/sau documente pentru completarea cererii de finanțare, dacă este cazul;

|  |
| --- |
| *Atenție!*  *În cazul în care:*  *- există neconcordanţe/neclarităţi în informaţiile furnizate, sau*  *- nu sunt transmise în integralitate documentele prevăzute la capitolul I pct. 8 din prezentul ghid, Direcția Politici Industriale și Competitivitate transmite solicitantului, în termen de 5 zile lucrătoare de la data constatării, o înştiinţare în care precizează că cererea de finanțare este* *incompletă, fiind menţionate în acest sens documentele care lipsesc sau documentele care necesită clarificare.*  *Solicitantul transmite completarea documentaţiei în termen de maxim 5 zile lucrătoare de la primirea solicitării de informații* |

* evaluarea tehnico-financiară a proiectelor care indeplinesc criteriile de eligibilitate de către Comisia prevăzută la art. 13 din schemă, denumită în continuare Comisia;
* selecția de către Comisie a proiectelor eligibile.

|  |
| --- |
| 1. **Soluționarea Cererii de finanțare** |

În urma etapei de verificare prevăzută la punctul 1, lit.b), Ministerul Economiei transmite solicitanților, după caz:

- notificarea privind acceptarea cererii de finanțare, în cazul proiectelor eligibile selectate de către Comisie;

- notificarea privind respingerea cererii de finanțare, în cazul proiectelor respinse de Comisie, a celor care nu au îndeplinit condițiile și/sau criteriile de eligibilitate sau în cazul în care solicitantul nu a transmis în termen completările solicitate.

|  |
| --- |
| 1. **Emiterea contractului de finanțare** |

Pentru proiectele eligibile selectate de catre Comisie și în limita bugetului disponibil, solicitanţii preiau pe cale electronică de pe site-ul www.economie.gov.ro modelul de contract de finanțare şi ulterior, după caz, modelul de act adiţional,

Solicitantul are obligaţia să prezinte contractul de finanţare completat în termen de 10 zile lucrătoare de la data notificării. Nerespectarea acestui termen se consideră renunţare la sprijinul financiar solicitat prin proiect.

În cazul proiectului eligibil, selectat, anexa nr. 3 din proiect devine anexa la contractul de finanţare, cu sumele calculate în lei, această anexă fiind întocmită separat pentru fiecare activitate prevăzută în proiect, calculându-se totalul pe ani şi totalul general al proiectului.

Contractele de finanţare, întocmite în câte 2 exemplare originale, semnate de beneficiari, se depun la registratura Ministerului Economiei.

După semnarea contractelor de finanțare de către Ministerul Economiei, un exemplar original al contractului încheiat se transmite beneficiarilor schemei.

Pentru verificarea încadrării în nivelul maxim al ajutorului de minimis exprimat în euro se utilizează cursul de schimb stabilit de Banca Naţională a României, valabil la data semnării contractului de finanțare.

Proiectele acceptate se finanţează în limita fondurilor aprobate cuprinse în bugetele anuale ale Ministerului Economiei.

|  |
| --- |
| 1. **Respingerea cererii de finanțare** |

Ministerul Economiei respinge cererea de finanțare în situaţia în care solicitantul:

* nu se încadrează într- unul din sectoarele prevăzute în art. 4 din schemă;
* nu îndeplineşte cumulativ condițiile de eligibilitate prevăzute la art. 10 alin.(1) din schemă;
* înregistrează debite restante la bugetul de stat şi bugetele locale;
* nu a fost însoțită de niciunul din documentele prevăzute la Capitolul I pct. 10 din prezentul ghid;
* a transmis cererea de finanțare ulterior încheierii sesiunii de depunere;
* nu respectă termenul de maximum 5 zile lucrătoare de la data primirii solicitării de informaţii şi/sau documente pentru completarea cererii de finanţare.

|  |
| --- |
| 1. **Rambursarea cheltuielilor efectuate (plata tranșelor de ajutor de minimis)** |

Rambursarea cheltuielilor se efectuează la finalizarea fiecăreia din etapele prevăzute de solicitant în anexa nr. 3, devenită parte integrantă a contractului de finanțare.

Beneficiarul are obligaţia să prezinte, o dată cu cererea de rambursare, al cărei model este prevăzut în anexa nr. 4 la prezentul ghid, toate documentele justificative privind cheltuielile efectuate.

Cererea de rambursare este prezentată de beneficiar la finalizarea etapei.

Lista documentelor justificative pentru rambursarea plăţilor de către Ministerul Economiei cuprinde :

**1.** Certificate de atestare fiscală (bugetul de stat şi bugetele locale) valabile, în original, din care să reiasă lipsa datoriilor .

|  |
| --- |
| *Precizare:*  *Certificatele de atestare fiscală se depun numai în situația în care cele prezentate la momentul depunerii cererii de finanțare nu mai sunt valabile.* |

1. Raport tehnico-financiar (intermediar/ final) - conform modelului din anexa nr. 5 la prezentul ghid.

|  |
| --- |
| *Precizare:*  *Raportul tehnico-financiar intermediar se prezintă odată cu depunerea cererilor de rambursare, iar Raportul tehnico-financiar final se prezintă la depunerea ultimei cereri de rambursare și cuprinde toate lucrările efectuate conform contractului de finanțare.* |

1. Facturile fiscale, ordine de plată, extrase de cont şi/sau alte documente justificative, după caz, însoțite de un centralizator al acestora, conform modelului din anexa nr. 6 la prezentul ghid.

|  |
| --- |
| *Atenție!*  *În cazul facturilor externe, calculul valorii achiziției si respectiv stabilirea sumei acceptate pentru finanțare în cadrul contractului se fac luând în considerare cursul valutar BNR din data facturării indiferent de data efactuării plății însă fără a depăși valoarea prevăzută în contract pentru poziția respectivă.* |

1. Situaţii de lucrări executate, cuantificate valoric şi fizic.
2. Documentaţia aferentă fiecărei proceduri de achiziţie efectuată.
3. Contractele pentru achiziţia de bunuri, servicii şi/sau lucrări (în situaţia în care contractul este redactat într-o limbă străină se va prezenta şi traducerea autorizată acestuia în limba română).
4. Proces verbal de recepţie a bunurilor, serviciilor şi/sau lucrărilor, însoțit, dacă este cazul, și de certificatul eliberat de organismul de certificare/acreditare.

|  |
| --- |
| *Precizări:*  *• Ministerul Economiei are dreptul de a solicita clarificări privind Cererea de rambursare şi documentele însoţitoare. În acest caz solicitantul trebuie să transmită clarificările în condiţiile şi în termenul limită specificate în solicitarea de clarificări.*  *• Achiziţionarea de echipamente cu caracteristici tehnice superioare celor prevăzute în contract şi care se încadrează în sumele prevăzute în anexa nr. 3 sunt acceptate la decontare.*  *• În cazul certificărilor de sisteme şi acreditării laboratoarelor, dacă certificatul respectiv nu a fost eliberat până la data etapei prevăzute în contract, se va prezenta, simultan cu decontul justificativ (cererea de rambursare), un document emis de către organismul de certificare/acreditare în termenul de realizare al etapei, prin care se atestă faptul că beneficiarul îndeplineşte condiţiile de certificare/acreditare, urmând ca certificatul să fie eliberat ulterior. După obţinerea certificatului beneficiarul are obligaţia să-l prezinte Ministerului Economiei în maximum 30 de zile lucrătoare de la data etapei prevăzută în contract; în caz contrar etapa se consideră nerealizată.* |

|  |
| --- |
| ***Atenție!***  *Lipsa oricăruia din documentele justificative determină rambursarea partială a cheltuielilor eligibile, respectiv se rambursează exclusiv cheltuilile pentru care au fost prezentate toate documentele justificative.* |

|  |
| --- |
| **CAPITOLUL III – MONITORIZAREA SCHEMEI DE AJUTOR DE MINIMIS** |

Ministerul Econmiei verifică anterior efectuării plăților dacă beneficiarul respectă condițiile de eligibilitate îndeplinite la data înregistrării cererii de finanțare.

|  |
| --- |
| *Atenție!*  *În situația în care respectivele condiții nu mai sunt îndeplinite, Ministerul Economiei nu efectuează plata ajutorului de minimis și/sau recuperează plățile anterioare.* |

Pe întreaga perioadă de implementare, reprezentanții Ministerului Economiei au dreptul de a verifica permanent îndeplinirea condițiilor de eligibilitate ale beneficiarului ajutorului de minimis și realizarea acțiunilor asumate de acesta prin contractul de finanțare.

În acest context, reprezentanții Ministerului Economiei pot verifica oricând la fața locului, cu notificarea prealabilă a beneficiarului, veridicitatea şi conformitatea documentelor privind realizarea activităților asumate prin contractul de finanțare şi efectuarea cheltuielilor eligibile aferente proiectului.

|  |
| --- |
| 1. **Revocarea contractului de finanțare** |

Ministerul Economiei transmite beneficiarului o scrisoare de revocare a contractului de finanţare, dacă beneficiarul :

* intră în procedură de faliment sau îşi suspendă activitatea;
* informează Ministerul Economiei că este în imposibilitatea realizării etapelor asumate prin contractul de finanțare;
* solicită Ministerului Economiei revocarea contractului de finanțare.

|  |
| --- |
| 1. **Recuperarea ajutorului de minimis** |

Ministerul Economiei ia măsuri pentru recuperarea ajutorului de stat acordat, dacă solicitantul:

* intră în procedură de faliment sau îşi suspendă activitatea ;
* informează Ministerul Economiei că este în imposibilitatea realizări etapelor asumate prin contractul de finanțare;
* nu a obținut certificarea sistemelor de management al calităţii şi/sau a sistemelor de management al mediului şi/sau schema de management de mediu şi audit – EMAS, sistemelor de management al sănătăţii şi siguranţei ocupaţionale, a sistemelor de management pentru responsabilitate socială şi de igienă alimentară şi/sau a sistemelor de management al securităţii informaţiei;
* nu a fost obținută acreditarea laboratorului, în situația în care a fost solicitată finanțarea în acest scop;
* nu a obținut certificarea produselor sau eticheta ecologică pentru produse;
* nu a prezentat planul de restructurare-dezvoltare-viabilizare;
* nu mai îndeplinește condițiile de eligibilitate
* solicită Ministerului Economiei revocarea contractului de finanțare.

|  |
| --- |
| *Atenție!*  *Ajutorul de stat care se recuperează include și dobânda aferentă, datorată de la data plății până la data recuperării.*  *Rata dobânzii aplicabile este cea stabilită potrivit prevederilor Regulamentului UE nr. 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene şi Regulamentului (CE) nr. 794/2004 al Comisiei din 21 aprilie 2004 de punere în aplicare a Regulamentului (UE) 2015/1589 al Consiliului de stabilire a normelor de aplicare a articolului 108 din Tratatul privind funcționarea Uniunii Europene, cu modificările ulterioare.*  *În baza Regulamentului UE nr. 2015/1589, Comisia Europeană publică ratele dobânzii aplicabile recuperării ajutoarelor de stat în Jurnalul Oficial al Uniunii Europene şi, cu titlu de informare, pe internet.*  *Dobânda se calculează de la data la care ajutorul de stat a fost pus la dispoziţia beneficiarului, până la data recuperării efective, fiind aplicabil principiul capitalizării.*  *Decizia de recuperare se transmite operatorului economic beneficiar şi spre aplicare organelor fiscale competente în administrarea beneficiarilor de ajutor de stat.* |

**Anexa nr. 1**

Antet solicitant

Număr de înregistrare cerere (din registrul solicitantului)

**Cerere de finanțare**

Subsemnatul ……………………………………………………..….., în calitate de reprezentant/împuternicit al ................................................................ solicit sprijin financiar în baza schemei de ajutor de minimis instituită prin Ordinul ministrului economiei nr. 1294/2022 pentru aprobarea schemei de ajutor de minimis "Sprijin acordat pentru implementarea Programului de creştere a competitivităţii produselor industriale".

**I. Prezentarea entității solicitante:**

Denumirea entității: ………………………………………………………………………

Adresa: ………………………………………………, cod poştal: ….……………………..….

Telefon: ………………………….………………., fax: ………..…………..…………………

E-mail: ………………………………………………………………………………………….

Forma juridică[[1]](#footnote-1): .............................................................................................................................

Tipul întreprinderi:

IMM[[2]](#footnote-2): ⁪

Întreprindere mare[[3]](#footnote-3): ⁪

Obiectul principal de activitate: ………………………………………………………………..

Cod CAEN: …*se completează la 4 cifre*………………

**II. Prezentarea succintă a proiectului pentru care este solicitat sprijinul financiar**

Denumirea proiectului:

Obiectivul urmărit:

Încadrarea în categoria activităților[[4]](#footnote-4) finanțate:

Valoarea totală a proiectului: ............................ lei,

din care:

De la buget: .......................... lei

Cofinanțare:...........................lei

**III. Declarație pe propria răspundere**

Subsemnatul declar pe proprie răspundere următoarele:

- asigur contribuţia proprie aferentă costurilor eligibile ale proiectului;

- asigur finanțarea integrală a costurilor neeligibile aferente proiectului;

- menţin proprietatea facilităţilor modernizate şi natura activităţii pentru care s-a acordat finanţare, pe o perioadă de cel puţin 3 ani după finalizarea proiectului şi asigur exploatarea şi întreţinerea acestora în această perioadă;

- nu înstrăinez, închiriez, gajez bunurile achiziţionate ca urmare a obţinerii finanţării prin prezenta schemă, pe o perioadă de 3 ani de la finalizarea proiectului, dar nu mai puţin decât perioada normală de funcţionare prevăzută în Catalogul privind clasificarea şi duratele normale de funcţionare a mijloacelor fixe aprobat prin H.G. nr. 2139/2004 publicat în MO nr. 46/2005, cu modificările şi completările ulterioare;

- nu am fost supus unei condamnări în ultimii 3 ani de către nicio instanță de judecată, din motive profesionale sau etic profesionale;

- entitatea ce o reprezint nu face obiectul unei decizii de recuperare a ajutorului de stat/ de minimis emise de Comisia Europeană sau Consiliul Concurenței;

- entitatea de o reprezint nu se află în dificultate, conform art 2 pct. 18 din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare.

Subsemnatul confirm acordul pentru accesul repezentanților Ministerului Economiei la activele și documentele în original ale entității nebeficiare de ajutor de minimis, care atestă îndeplinirea condiţiilor și criteriilor de eligibilitate impuse de Ordinul ministrului economiei nr. 1294/2022 și a cerințelor obligatorii prevăzute în contractul de finanțare.

Subsemnatul, cunoscând că falsul în declaraţii și omisiunea unor informații în scopul de a obține avantaje pecuniare sunt pedepsite de Codul penal, declar pe propria răspundere că toate informațiile furnizate prin prezentul proiect sunt complete și corecte și că toate documentele, în copie, care însoțesc cererea sunt conforme cu originalul.

Numele: ……………………………………..…

Funcţia: ………………………………………...

Semnătura: ……………………………….........

Data semnării: …………………………………

**Anexa nr. 2**

**Declaraţie pe propria răspundere cu privire la ajutorul de minimis**

Subsemnatul(a) ..................................... , identificat(ă) cu B.I./ C.I. seria ........nr....... , eliberat(ă) de ............ la data de............., cu domiciliul în localitatea.................. str......... nr............ bl............. , sc.......... , ap.......... , sectoru1/judetu1,în calitate de reprezentant legal al .............................................................................................................................:

Declar pe propria răspundere că în ultimii 2 (doi) ani fiscali şi în anul fiscal în curs, am/nu am beneficiat de ajutoare de stat pentru aceleași costuri eligibile solicitate prin prezenta schemă:

DA

NU

Dacă da, completaţi tabelul de mai jos.

|  |  |  |  |  |  |
| --- | --- | --- | --- | --- | --- |
| Nr. crt. | Data acordării  ajutorului de stat (an, lună, zi) | Costurile eligibile care au făcut obiectul ajutorului de stat | Furnizorul ajutorului de stat | Baza legală prin care s-a acordat finanţare | Cuantumul  ajutorului  acordat (euro și echivalentul în lei) |
|  |  |  |  |  |  |
|  |  |  |  |  |  |

Declar pe propria răspundere că în ultimii 2 (doi) ani fiscali şi în anul fiscal în curs, am/ nu am beneficiat de ajutoare de minimis:

DA

NU

Dacă da, completaţi tabelul de mai jos.

|  |  |  |  |  |  |
| --- | --- | --- | --- | --- | --- |
| Nr. crt. | Data acordării  ajutorului de minimis (an, lună, zi) | Costurile eligibile care au făcut obiectul ajutorului de stat | Furnizorul ajutorului de stat | Baza legală prin care s-a acordat finanţare | Cuantumul  ajutorului  acordat (euro și echivalent în lei) |
|  |  |  |  |  |  |
|  |  |  |  |  |  |

Declar pe propria răspundere că toate informaţiile furnizate şi consemnate în prezenta declarație sunt corecte şi complete şi înteleg că orice omisiune sau incorectitudine în prezentarea informaţiilor în scopul de a obţine avantaje pecuniare este pedepsită conform legii.

Numele şi prenumele

Funcţia

Semnătura solicitantului

Data semnării

**Anexa  nr.** 3

ETAPELE PROIECTULUI

|  |  |  |  |  |
| --- | --- | --- | --- | --- |
| ETAPE  (se vor detalia toate costurile necesare derulării etapei) | **Termen**  **(date calendaristice)** | **Valoare cheltuieli eligibile**  **(în mii lei, exclusiv TVA)** | **Cofinanțare solicitant**  **(mii lei)** | **Finanțare**  **de la buget**  **(mii lei)** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| TOTAL |  |  |  |  |

Semnătura

solicitantului

**Anexa nr. 4**

Nr. înregistrare beneficiar/Data Nr. înregistrare Ministerul Economiei

**CERERE DE RAMBURSARE A CHELTUIELILOR**

NR. ……………………

Numele beneficiarului .................................

(**Se va completa în clar numele complet al beneficiarului)**

Nr. contract de finanţare ................../data .....................

(**Se va trece nr. si data de pe prima pagină a Contractului de finanţare)**

Titlul Proiectului:

Subsemnatul/a, **(Se va completa în clar numele complet al reprezentantului legal, care trebuie să fie identic cu cel din Cererea de finanţare )** ........................................................., prin prezenta cerere de rambursare solicit suma de...........................................lei reprezentând contravaloarea cheltuielilor aferente etapei nr........( se specifică și denumirea etapei)

Plata trebuie făcută în contul bancar[[5]](#footnote-5)................................................................., deschis la: Trezoreria ..............

În calitate de beneficiar declar următoarele:

1. Cererea rambursare se bazează doar pe cheltuieli efectuate;
2. Cheltuielile efectuate sunt eligibile şi sunt aferente etapei nr.....;
3. Valoarea eligibilă rambursabilă este în conformitate cu prevederile Contractului de finanțare;
4. Toate tranzacţiile sunt înregistrate în sistemul contabil şi suma solicitată corespunde cu datele din documentele contabile;
5. Regulile privind achiziţiile publice au fost respectate;
6. Prezenta Cerere de rambursare a fost completată cunoscând prevederile articolului 326 din Codul penal, cu privire la falsul în declaraţii;

**În calitate de beneficiar al schemei de ajutor de stat, certific faptul că toate cheltuielile incluse în această cerere de rambursare sunt eligibile şi sunt realizate în vederea îndeplinirii scopului proiectului şi în concordanţă cu legislaţia în vigoare. Totodată, certific faptul că documentele anexate sunt conforme, iar orice fel de informaţie descoperită ca fiind incorectă sau falsă, va atrage după sine neplata acestora.**

Lista anexe

|  |  |
| --- | --- |
| **Număr** | **Titlul anexei (documetele justificative)** |
|  |  |
|  |  |
|  |  |
|  |  |

Data

Nume, prenume şi funcţie

Reprezentantul legal/Împuternicit desemnat

Semnătura

**Anexa nr. 5**

**Beneficiar**

**RAPORT  TEHNICO – FINANCIAR**

**(INTERMEDIAR/ FINAL)**

**1**.     Contract de finanţare nr......................................

**2**.     Valoarea contractului ........................................

**3**.     Termen de realizare:............................................

**4**.     Număr de etape.....................................................

**5**.     Etapa nr.................................valoare........................termen de realizare...................................

|  |  |  |  |
| --- | --- | --- | --- |
| Nr. | PREVEDERI DIN CONTRACT | | |
| crt. | Total cheltuieli prevăzute în etapa nr....... | Cheltuieli din bugetul de stat | Cheltuieli asigurate prin confinantare |
| 0. | 1. | 2. | 3. |
|  |  |  |  |

|  |  |  |  |  |
| --- | --- | --- | --- | --- |
| Nr. | REALIZĂRI | | |  |
|  | Lucrări efectuate/dotări | Cheltuieli din bugetul de stat | Cheltuieli asigurate prin confinantare | Data realizării |
| 0 | 1. | 2. | 3. | 4. |
|  |  |  |  |  |

1. (se completeaza doar in Raportul final)

Principalele rezultate obținute și impactul acestora asupra creșterii competitivității produselor industriale.

|  |
| --- |
| *Atentie!*  *În raportul final vor fi inserate toate etapele indeplinite pe perioada de implementare a proiectului, cu toate datele solicitate la punctul 5.* |

Semnătura beneficiarului

**Anexa nr. 6**

**Beneficiar:**

**Centralizator de facturi**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Furnizor/Prestator**  **Factura nr/data** | **Valoarea totală/**  **Valoarea fără TVA** | **Ordin de Plată nr./ data** | **Extras cont nr./**  **data** | **Contract nr./data/**  **valoare** |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |
|  |  |  |  |  |  |
|  |  |  |  |  |  |

1. Se menționează dacă este societate comercială (SA/ SRL) / societate cooperativă/ asociație profesională/ patronat [↑](#footnote-ref-1)
2. Întreprinderile care se încadrează în definiția în definiţia IMM-urilor conform Legii nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare [↑](#footnote-ref-2)
3. Întreprinderile care nu îndeplinesc criteriile pentru încadrarea în categoria IMM-urilor. [↑](#footnote-ref-3)
4. Se menționează activitatea în care se încadrează proiectul, având în vedere activitățile finanțate menționate la art.5 din schema de ajutor de minimis [↑](#footnote-ref-4)
5. [↑](#footnote-ref-5)